
                          ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 14ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 137/2024
Στην Λευκάδα σήμερα  στις 18 του μηνός Απριλίου  του έτους  2024,  ημέρα  Πέμπτη  και  ώρα  12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών και τις δ/ξεις του άρθρου 55 του Ν.5083/2024, και αρ.303/30971/2-4-24 εγκ. ΥΠ.ΕΣ ύστερα από την αριθ.: 7727/12.4. 2024  έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Σέρβος Κωνσταντίνος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο.

Ο κ. Λύγδας Σπυρίδων, αναπληρωματικό μέλος της Δ.Ε., ο οποίος αναπληρώνει το τακτικό μέλος κ. Καλό Χαράλαμπο, προσήλθε κατά την συζήτηση του 2ου θέματος της Η.Δ.

Τέθηκαν για συζήτηση τρία (3) θέματα Εκτός Ημερήσιας Διάταξης.

ΘΕΜΑ 1ο Εκτός Ημερήσιας Διάταξης: Απόφαση Δ.Ε για έγκριση μελέτης και  τευχών δημοπράτησης του έργου:«ΑΠΟΚΑΤΑΣΤΑΣΗ ΠΕΖΟΔΡΟΜΟΥ ΟΙΚΙΣΜΟΥ ΑΓΙΟΥ ΝΙΚΗΤΑ ΔΗΜΟΥ ΛΕΥΚΑΔΑΣ» προϋπολογισμού: 399.999,99 ευρώ.
Εισηγήτρια: Σεβαστή Κωνσταντινίδη, Αντιδήμαρχος

Από την αυτοδιοικητική περίοδο που άρχεται την 1η.1.2024, η οικονομική επιτροπή, η επιτροπή ποιότητας ζωής και η εκτελεστική επιτροπή των δήμων καταργούνται και τις αρμοδιότητές τους ασκεί η δημοτική επιτροπή που συγκροτείται και εκλέγεται με βάση το άρθρο 8 (άρθρο 26 ν. 5056/23). Με την παρ. 1 άρθρο 55 ν. 5083/24 έγινε αντικατάσταση του τίτλου του άρθρου 75 ν. 3852/10  από «Λειτουργία  οικονομικής επιτροπής……..» σε  «Λειτουργία Δημοτικής Επιτροπής».

Ο πρόεδρος καταρτίζει την ημερήσια διάταξη. Στην ημερήσια διάταξη αναγράφονται υποχρεωτικά και όλα τα θέματα που προτείνει ο δήμαρχος. Η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι’ αυτό με την ίδια πλειοψηφία, πριν από την έναρξη της συζήτησης των θεμάτων της ημερήσιας διάταξης (άρθρο 75 του ν.3852/10 όπως αντικαταστάθηκε με το άρθρο 77 του ν. 4555/18 &  στη συνέχεια με το άρθρο 55 του ν. 5083/24 &  εγκ.374/39135/30.05.2022 ΥΠ.ΕΣ.)

 
Εν τω μεταξύ έχει προκύψει ένα ακόμη θέμα για έγκριση μελέτης και  τευχών δημοπράτησης του έργου: «ΑΠΟΚΑΤΑΣΤΑΣΗ ΠΕΖΟΔΡΟΜΟΥ ΟΙΚΙΣΜΟΥ ΑΓΙΟΥ ΝΙΚΗΤΑ ΔΗΜΟΥ ΛΕΥΚΑΔΑΣ» προϋπολογισμού: 399.999,99 ευρώ.
Η Δ.Ε. αφού έλαβε υπόψη της

· την εισήγηση του προέδρου,

· το άρθρο 75 του ν.3852/10 όπως αντικαταστάθηκε με το άρθρο 77 του ν. 4555/18 &  στη συνέχεια με το άρθρο 55 του ν. 5083/24 
·  την εγκ.374/39135/30.05.2022 ΥΠ.ΕΣ.
· το περιεχόμενο του θέματος, το οποίο αν και δεν περιλαμβάνεται στην ημερήσια διάταξη πρέπει  να συζητηθεί κατά προτεραιότητα

ΑΠΟΦΑΣΙΖΕΙ ΟΜΟΦΩΝΑ

Την συζήτηση του θέματος για έγκριση μελέτης και  τευχών δημοπράτησης του έργου: «ΑΠΟΚΑΤΑΣΤΑΣΗ ΠΕΖΟΔΡΟΜΟΥ ΟΙΚΙΣΜΟΥ ΑΓΙΟΥ ΝΙΚΗΤΑ ΔΗΜΟΥ ΛΕΥΚΑΔΑΣ» προϋπολογισμού: 399.999,99 ευρώ.
Στη συνέχεια, ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην Αντιδήμαρχο κα Σεβαστή Κωνσταντινίδη, η οποία εισηγούμενη το θέμα, έθεσε υπόψη των μελών της Επιτροπής, τα εξής:
«Η μελέτη αφορά την αποκατάσταση τμήματος του πεζοδρόμου του οικισμού του Αγίου Νικήτα του Δήμου Λευκάδας. Η αποκατάσταση είναι απαραίτητη λόγω της φθοράς που έχει υποστεί από την χρήση αλλά και το σεισμό του Νοεμβρίου του 2015. 

Ο οικισμός του Αγ. Νικήτα βρίσκεται στην δυτική ακτή της Λευκάδας και αποτελεί παραδοσιακό οικιστικό σύνολο. Ο πεζόδρομος αποτελεί βασικό χαρακτηριστικό του οικισμού, καθώς είναι ο μοναδικός δρόμος που οδηγεί από την επαρχιακή οδό προς την παραλία του οικισμού. Βρίσκεται κεντροβαρικά του οικισμού και είναι προσπελάσιμος από τροχοφόρα οχήματα εφοδιασμού και έκτατης ανάγκης. Εγκάρσια σε αυτόν έχουν αφετηρία πλήθος πολύ πιο στενών πεζόδρομων (οι περισσότεροι μη προσπελάσιμοι από οχήματα) που συμπληρώνουν το δίκτυο του οικισμού. 

Λόγω της αυξημένης χρήσης κατά την διάρκεια του χρόνου αλλά και των σεισμών, ο πεζόδρομος υφίστανται διαρκώς φθορές. Στο τμήμα του από την παραλία και μέχρι το σημείο που αυξάνεται το πλάτος του (μήκους περί τα 160μ), έχουν γίνει εργασίες αποκατάστασης το 2010 και σήμερα εμφανίζεται σε καλή κατάσταση. Το υπόλοιπο όμως τμήμα μέχρι τον επαρχιακό, εμβαδού περί τα 2.300τμ, εμφανίζει μεγάλες φθορές ιδιαίτερα μετά τους τελευταίους σεισμούς του 2015 και χρήζει επισκευής.

 Προβλέπεται η ολική καθαίρεση των υφιστάμενων κατεστραμμένων πλακοστρώσεων, των υποβάσεων αυτών και των συναφών δικτύων υποδομής και η κατασκευή νέων. Εκτός από την επισκευή του καταστρώματος του πεζοδρόμου, συμπεριλαμβάνονται όλες οι απαραίτητες εργασίες για τη επισκευή των αργολιθοδομών, οδοφωτισμός με νέους ιστούς LEDχαμηλής κατανάλωσης, ώστε ο χώρος να είναι λειτουργικός.

Δε θα υπάρξει καμιά διαφοροποίηση των γεωμετρικών χαρακτηριστικών του υφιστάμενουπεζοδρόμου, παρεμβαίνοντας μόνο ως προς τα υψόμετρα και τις κλίσεις όπου κρίνεται απαραίτητο για τεχνικούς λόγους προσβασιμότητας. Τα υλικά επίστρωσης που θα εφαρμοστούν θα είναι όμοια με τα υφιστάμενα.

Η δαπάνη που απαιτείται είναι 322.580,64 Ευρώ χωρίς ΦΠΑ, ενώ με ΦΠΑ  399.999,99Ευρώ και θα καλυφθεί από πιστώσεις του ΠΔΕ.

Έχοντας υπόψη τις διατάξεις :

· Ν. 4412/2016 «Δημόσιες συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» - ΦΕΚ 147/Α/8.8.2016

· Ν. 4782/2021 «"Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία"»

· Τις διατάξεις των άρθρων 9 & 26 του Ν.5056/2023 ΦΕΚ A' 163/06.10.2023
Αναμόρφωση του συστήματος διακυβέρνησης Οργανισμών Τοπικής Αυτοδιοίκησης α’ και β’ βαθμού, κατάργηση νομικών προσώπων δημοσίου δικαίου δήμων, παρακολούθηση επιδόσεων τοπικής αυτοδιοίκησης οικονομική και διοικητική διαχείριση οργανισμών τοπικής αυτοδιοίκησης, ευζωία των ζώων συντροφιάς, κατασκευή και αναβάθμιση λειτουργούντων χερσαίων συνοριακών σταθμών και λοιπές διατάξεις του Υπουργείου Εσωτερικών. 

Εισηγούμαστε, την έγκριση  της μελέτης και των τευχών δημοπράτησης, σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 399.999,99Ευρώ(με ΦΠΑ 24%).»
Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18

· τις δ/ξεις των άρθρων 8, 9 & 26 του Ν. 5056/2023
· τις δ/ξεις του άρθρου 55 του Ν.5083/2024
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· την υπ΄αριθ. 303/30971/2-4-24 εγκ. Υπ. Εσωτερικών 

· τις δ/ξεις του Ν.4412/16, όπως τροποποιήθηκε με τις δ/ξεις του Ν.4782/21.

ΑΠΟΦΑΣΙΖΕΙ ΟΜΟΦΩΝΑ


Την έγκριση  της μελέτης και των τευχών δημοπράτησης, σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 399.999,99 ευρώ(με ΦΠΑ 24%), του έργου: «ΑΠΟΚΑΤΑΣΤΑΣΗ ΠΕΖΟΔΡΟΜΟΥ ΟΙΚΙΣΜΟΥ ΑΓΙΟΥ ΝΙΚΗΤΑ ΔΗΜΟΥ ΛΕΥΚΑΔΑΣ».
Η απόφαση αυτή πήρε αύξοντα αριθμό: 137/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

                                   ΔΗΜΑΡΧΟΣ[image: image1.png]

